NaiveNeuron/SloPal huggingface dataset:
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 112 poslancov, za 91, proti nikto, zdržalo sa 21 poslancov, nehlasovalo 0 poslancov. Konštatujem, že sme schválili návrh novely zákona č. 162/2014 o verejných zbierkach. Pokračujeme hlasovaním o bode 37 schváleného programu, ktorým je druhé čítanie o návrhu poslanca Gyimesiho na vydanie zákona, ktorým sa mení a dopĺňa zákon č. 369/1990 o obecnom zriadení (tlač 218). Spoločnou spravodajkyňou je členka výboru pre verejnú správu a regionálny rozvoj pani poslankyňa Martina Brisudová, prosím ju, aby uvádzala hlasovanie. [Hlasovanie o návrhu poslanca Národnej rady Slovenskej republiky Juraja Gyimesiho na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 218.]
Petráš, Vladislav, poslanec NR SR (2013-10-18):
Vážený pán predseda, v rozprave vystúpili dvaja poslanci, pán poslanec Sulík a ja, pričom ja som podal jeden pozmeňujúci návrh. Pán predseda, dajte, prosím, najskôr hlasovať o bodoch zo spoločnej správy 1, 2, 3 a 5 s odporúčaním gestorského výboru schváliť.
Danko, Andrej, podpredseda NR SR (2024-01-10):
Pani poslankyňa Plaváková.
Sulík, Richard, predseda NR SR (2010-07-09):
Ďakujem. Vyhlasujem, že za podpredsedu Národnej rady Slovenskej republiky bol zvolený poslanec Robert Fico. Pán podpredseda, prosím, aby ste zaujali miesto, ktoré je pre vás v rokovacej sále určené. Poprosím overovateľa, keby na chvíľku uvoľnil pult pre novozvoleného podpredsedu.
Maďarič, Marek, poslanec NR SR (2011-03-29):
Ďakujem. Pán kolega, ak vaše vystúpenie teda malo byť obhajobou koalície, obhajobou, no tak ste teda začali, že teda aby tuná nebola len tá presila, no tak bola to veľmi chabá, veľmi chabá obhajoba, ale myslím si, že iná ani v podstate nemôže byť. A ak sa pohoršujete nad tým bratovražedným bojom v parlamente, a teda dožadujete sa takej väčšej kultivovanosti, tak buď tento názor váš je pokrytecký, alebo, naopak, zaznamenávam ho ako pozitívny vývoj u vás konkrétne, aj v SaS. Pretože spomeňte si, bol to, bola to práve SaS, ktorá vniesla nebývalú agresivitu do slovenskej politiky, bol to predseda SaS, ktorý posielal opozičného lídra do basy a ktorý pomenoval situáciu v predchádzajúcich štyroch rokov ako čiernu dieru, ako katastrofu. Čiže to bratovražedné, to agresívne ste vniesli do politiky vy a myslím si, že vám to minimálne v tichosti vyčítajú aj vaši koaliční kolegovia, ale ak sa teda mienite meniť v tomto zmysle, tak ja to vítam.
Šeliga, Juraj, poslanec NR SR (2022-10-04):
Ďakujem pekne, pán predseda. Prosím, dajte hlasovať o tom, že tento návrh zákona prerokujeme v druhom čítaní.
R. Madej, poslanec: (2006-12-06):
Chcel by som pripomenúť, že podobný návrh zákona možno v iných sumách, nie až tak ambiciózny, ale presne za tým účelom, zvýšiť podporu pri narodení prvého dieťaťa, bol predložený štyrikrát v minulom volebnom období. Štyrikrát poslanci súčasnej pravicovej opozície, v tom čase koalície nepodporili tento návrh. A ja si len na zhrnutie rozpravy dovolím vysloviť ľútosť, že teraz nepočúvame názory, keď už vidíme všetci, že sa to dá, pomáhať ľuďom a zvyšovať mieru solidarity v spoločnosti. Ďakujem veľmi pekne a tiež prosím o podporu tohto návrhu zákona.
Bugár, Béla, podpredseda NR SR (2011-11-29):
Pán poslanec Galko.
Bugár, Béla, podpredseda NR SR (2018-02-02):
Pán poslanec Mojš.
Bugár, Béla, podpredseda NR SR (2019-09-19):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko? Nie. Pán spravodajca, nech sa páči.
Hrnčiar, Andrej, podpredseda NR SR (2018-02-13):
Tri faktické poznámky. Nech sa páči, pán poslanec Mazurek.
Číž, Miroslav, podpredseda NR SR (2015-03-12):
Pán poslanec Mikloško.
Viskupič, Jozef, poslanec NR SR (2013-12-17):
Pán poslanec Poliačik, ja, ja niekedy žasnem, že kam sa môže politická debata ubrať. Tuná páni poslanci z KDH, než sa išli prestravovať do dôchodku, tak si tu pred hlasovaním urobili mierny piár, padali tu kultúra smrti a neviem čo a ja sa týmto pánom chcem aj navrhovateľke trošička ospravedlniť, lebo aj tieto faktické poznámky veľmi nesúvisia s návrhom zákona. Chcel som vystúpiť, ale tým, že proces dospel k tomu, že nebola schválená mimoriadna schôdza, myslel som, že sa budeme venovať jej, tak sme to boli oznámiť verejnosti. A k tomu zákonu chcem zopakovať jednu vec. Zdá sa mi, že zdravý rozum; a chcem deklarovať aj v tejto politickej debate to, že viete čo, páni poslanci, môžte ma dourážať koľko chcete, ak bude zákon, ktorý predložíte a bude vo verejnom záujme a bude pomáhať – v tomto prípade ženám a matkám –, tak ja vám zaňho zahlasujem, lebo mňa sem neposlal predseda, mňa sem poslalo 43-tisíc konkrétnych ľudí a toto je mentálny svet, ktorý by sme mali tu reprezentovať. Nie to, že niekto sa vám nepozdáva, že niekto neviem akým spôsobom koná, jedná. To je, on tu je za voličov, čiže pozerajme sa na to, kto za ním stojí. A myslím si, že tento návrh má toľko ratia v sebe, že ho treba podporiť. Ďakujem.
Paška, Pavol, predseda NR SR (2013-05-22):
(Hlasovanie.) 147 prítomných, 78 za, 50 proti, 19 sa zdržalo. Návrh sme schválili.
Šimečka, Michal, podpredseda NR SR (2024-01-08):
Ďakujem veľmi pekne. Pani poslankyňa Petrík.
I. Mikloš, podpredseda vlády a minister financií SR: (2004-01-22):
Od vstupu Slovenskej republiky do Európskej únie bude poskytovanie štátnej pomoci schvaľovať Európska komisia, a preto je potrebné aj novo vymedziť úlohy Slovenskej republiky v tejto oblasti. Prevažná časť kompetencií Úradu pre štátnu pomoc vrátane oprávnenia schvaľovať poskytovanie štátnej pomoci prechádza na Európsku komisiu, preto sa navrhuje k 1. 5. 2004 Úrad pre štátnu pomoc zrušiť. Zriadenie a fungovanie Úradu pre štátnu pomoc ako nezávislého orgánu štátnej správy malo svoje opodstatnenie do vstupu Slovenskej republiky do Európskej únie. V členských štátoch EÚ nie sú zriadené samostatné Úrady pre štátnu pomoc. Koordinácia štátnej pomoci vo vzťahu k EÚ a vo vzťahu k poskytovateľom štátnej pomoci je zabezpečovaná útvarmi štátnej pomoci, ktoré sú zriadené na niektorom vybranom ministerstve. Navrhuje sa, aby úlohy v oblasti štátnej pomoci zabezpečovalo Ministerstvo financií Slovenskej republiky. Úlohy a oprávnenia ministerstva financií sa navrhujú tak, aby Slovenská republika mohla zabezpečiť úlohy v oblasti štátnej pomoci v rozsahu a v termínoch, ako pre ňu vyplývajú z príslušných nariadení Rady a nariadení Európskej komisie. Ministerstvo financií bude najmä spolupracovať s Európskou komisiou pri schvaľovacom procese poskytovania štátnej pomoci, zabezpečovať úlohy v oblasti monitorovania štátnej pomoci a bude vypracúvať priebežné a ročné správy o poskytnutej štátnej pomoci v Slovenskej republike. Pretože od vstupu Slovenskej republiky do EÚ bude poskytovanie štátnej pomoci schvaľovať už Európska komisia a nie Úrad pre štátnu pomoc, je potrebné túto zásadnú zmenu upraviť aj v zákone o investičných stimuloch a v banskom zákone. Vážené panie poslankyne, vážení páni poslanci, žiadam vás o podporu tohto zákona. Ďakujem pekne.
Kollár, Boris, predseda NR SR (2023-02-08):
Prosím, prezentujme sa a hlasujeme. (Hlasovanie.) Prítomných 133, za 60, proti 30, zdržalo sa 41, 2 nehlasovali. Konštatujem, že Národná rada sa uzniesla, že nebude pokračovať v rokovaní o návrhu zákona . Teraz prosím povereného člena výboru pre pôdohospodárstvo a životné prostredie poslanca Jána Szöllösa, aby uviedol hlasovanie o bode 56 schváleného programu, ktorým je prvé čítanie o návrhu poslanca Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti. Je to tlač 1383. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1383.)
Košútová, Magda, poslankyňa NR SR (2013-01-30):
Ďakujem. Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie, zároveň aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Ďakujem. Dajte hlasovať.
Hrnčiar, Andrej, podpredseda NR SR (2016-04-27):
Pán poslanec Dostál.
Pčolinský, Peter, podpredseda NR SR (2023-01-26):
S ďalšou faktickou pán poslanec Šefčík.
Pellegrini, Peter, predseda NR SR (2023-11-24):
Pán poslanec Slyško.
A. Belousovová, podpredsedníčka, NR SR: (2007-02-06):
Ďalej s faktickou poznámkou vystúpi pán poslanec Hrušovský.
Grendel, Gábor, podpredseda NR SR (2021-04-30):
Pán poslanec Šipoš.
Hrnčiar, Andrej, podpredseda NR SR (2019-10-16):
Takže dávam slovo prvej námestníčke generálneho prokurátora Slovenskej republiky Viere Kováčikovej, aby v zastúpení generálneho prokurátora správu uviedla. (Rokovanie o správe generálneho prokurátora Slovenskej republiky o činnosti prokuratúry v roku 2018 a poznatkoch prokuratúry o stave zákonnosti v Slovenskej republike , tlač 1488.)
Halgašová, Jarmila, poslankyňa NR SR (2020-04-07):
Ďakujem za slovo. Podporujem jednoznačne pána poslanca Kazdu. Ja som sa chcela zmieniť nie o výberovom konaní osoby, ale chcela by som povedať, zopakovať to, že vstupné náklady na zavedenie systému sú vypočítané obje..., úplne objektívne, 80 mil. eur s tým, že vlastne celý tento zálohový systém budú musieť udržiavať povinné osoby. To sú vlastne výrobcovia nápojov, ktorí, povieme si, že, že potravinári teraz prosperujú a výroba prosperuje, nie je tomu tak. Síce predaj nápojov stúpol, a pretože ľudia si začali robiť nejaké tie skladové zásoby doma, ale následne je vysoký predpoklad, že práve tieto, tento druh tovaru nápoje v PET fľašiach a kovových obalov výrazne poklesne. Čiže nápojársky priemysel zrejme pôjde do krízy. Takže ja som presvedčená o tom, že ten ročný odklad je úplne minimálny na to, aby sme nápojársky priemysel nepoložili úplne na lopatky. Ďakujem pekne.
Glváč, Martin, podpredseda NR SR (2018-02-13):
Pán poslanec Mizík.
Bugár, Béla, podpredseda NR SR (2017-05-11):
Ďakujem. Pani poslankyňa, nech sa páči, doplňujúcu otázku.
Vitteková, Anna, poslankyňa NR SR (2015-12-04):
Vážený pán predsedajúci, kolegyne poslankyne, kolegovia poslanci, dovoľte, aby som vás informovala o prerokovaní uvedeného návrhu zákona vo výboroch Národnej rady. Národná rada pridelila vládny návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Určila zároveň ústavnoprávny výbor ako gestorský výbor a lehotu na prerokovanie návrhu zákona vo výboroch ihneď. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona prerokovali a odporúčali schváliť ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Z uznesenia ústavnoprávneho výboru vyplýva 37 pozmeňujúcich a doplňujúcich návrhov, sú uvedené v časti IV tejto spoločnej správy. Gestorský výbor odporúča o všetkých pozmeňujúcich a doplňujúcich návrhoch uvedených pod bodmi 1 až 37 hlasovať spoločne s odporúčaním schváliť. Gestorský výbor zároveň odporúča Národnej rade vládny návrh zákona schváliť aj ako celok, a to v znení pozmeňujúcich a doplňujúcich návrhov. Spoločná správa výborov o prerokovaní vládneho návrhu zákona (tlač 1860a) bola schválená uznesením ústavnoprávneho výboru č. 766 3. 12. 2015. Týmto uznesením ma zároveň výbor ako spoločnú spravodajkyňu poveril, aby som na schôdzi Národnej rady informovala o výsledku rokovania výborov Národnej rady. Pán predsedajúci, otvorte, prosím, rozpravu.
Kozelová, Monika, poslankyňa NR SR (2021-10-20):
Pán predsedajúci, vo všeobecnej rozprave vystúpil pán poslanec Blanár a podal návrh nepokračovať v rokovaní o uvedenom návrhu zákona, dajte, prosím, hlasovať o tomto návrhu.
Laššáková, Jana, podpredsedníčka NR SR (2015-09-23):
Prezentujme sa a hlasujeme. (Hlasovanie.) Prítomných 129 poslancov, za návrh bolo 100 poslancov, proti 1, zdržalo sa 25 poslancov, 3 nehlasovali. Konštatujem, že sme schválili pozmeňujúci návrh pána poslanca Jarjabka. Nech sa páči, ďalšie hlasovanie uvádzajte.
Bugár, Béla, podpredseda NR SR (2010-08-06):
Pani poslankyňa Žitňanská, nech sa páči, máte slovo.
Zemanová, Anna, poslankyňa NR SR (2021-06-22):
Ďakujem pekne. Na návrh štyroch poslaneckých klubov, SaS, OĽANO, SME RODINA a ZA ĽUDÍ, navrhujem zaradenie bodov 52 (tlač 594), bod 43 (tlač 576), bod 48 (tlač 585), bod 49 (tlač 590) a bod 50 (tlač 592) po prerokovaní bodu 26 (tlač 563).
Čepček, Martin, poslanec NR SR (2021-12-09):
Áno, ďakujem. Pán minister, týka sa to ľudí, ktorí napríklad zomrú po podaní vakcíny, to máme sedem ľudí doteraz, alebo to budú nejaké trvalé následky, alebo niečo podobné. A ako budú odškodnení napríklad, ak by sa to týkalo tých, čo zomrú, ako budú odškodnení tí, čo už doteraz zomreli na podanie vakcíny, keďže tie vakcíny sú neregistrované stále počas celej doby?	Ďakujem.
Hrušovský, Pavol, predseda NR SR (2011-12-08):
Hlasujeme o návrhu. Chcem upozorniť, že na platné uznesenie je potrebný súhlas nadpolovičnej väčšiny všetkých poslancov Národnej rady. (Hlasovanie.) 140 prítomných, 140 za návrh. Schválili sme uznesenie. Poprosím vás, pán poslanec, aby ste predložili Národnej rade návrh uznesenia k prerokovávanému návrhu rozpočtu Exportno-importnej banky na rok 2012. (Hlasovanie o návrhu rozpočtu Exportno-importnej banky Slovenskej republiky na rok 2012 , tlač 539.)
Kollár, Boris, predseda NR SR (2022-09-27):
Otváram rozpravu v treťom čítaní . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím... (Reakcie z pléna.) Prosím, uveďte odporúčanie gestorského výboru.
Kuffa, Filip, poslanec NR SR (2021-06-25):
Ďakujem za slovo. Pán kolega Mazurek, tento návrh zákona, ktorým sa upravujú niektoré podmienky držania psov, má svoju logiku. V podstate v rozprave, v závere si potom povedal, že návrh zákona mal by prejsť, ale vyjadril si aj takú obavu, že no keď zaňho nezahlasujete, že budem o tom rozprávať teda aj ďalej, a tým ochrancom zvierat, že ste za to nezahlasovali. Podľa toho, čo sme tu mali možnosť vidieť v minulosti, aké návrhy zákonov predkladali a hlavne tých argumentácií v rozprave, tak ja si myslím, že tento návrh zákona by mal prejsť v podstate absolútnou väčšinou alebo teda hlasmi všetkých prítomných. To ale uvidíme pri hlasovaní, že či sú to len takí populisti a rozprávkari, alebo či sa držia aj toho, čo tu verejne prezentujú. Toľkoto.
Duchoň, Daniel, poslanec NR SR (2013-12-12):
Pán predseda, dajte, prosím, hlasovať o vládnom návrhu zákona o štátnom rozpočte na rok 2014 ako o celku v znení schválených pozmeňujúcich návrhov.
Glváč, Martin, podpredseda NR SR (2018-02-07):
Pani poslankyňa Kiššová.
Sulík, Richard, predseda NR SR (2011-09-14):
Pán poslanec Richter.
Kuffa, Filip, poslanec NR SR (2021-02-24):
Ďakujem za slovo. Dávam návrh, aby sa program 24. schôdze Národnej rady Slovenskej republiky doplnil o nasledovný bod: Uznesenie, ktorým Národná rada zaväzuje vládu SR, aby bez súhlasu Národnej rady nemohla vláda SR alebo jednotlivé ministerstvá uskutočňovať celoplošné testovanie na COVID-19. Skúsenosti s uskutočňovaním celoplošných testovaní potvrdzujú skutočnosť, že jednak sa robia v rozpore s príbalovým letákom pri teplotách nižších ako 14 stupňov, a teda tieto celoplošné testovania len nezmyselne zvyšujú mobilitu a premorenosť občanov Slovenskej republiky. Taktiež sa plytvá peniazmi daňových poplatníkov, samospráv a zase dochádza k vlne nespokojnosti hlavne u starostov, ktorých týmto finančne aj kapacitne tieto testovania zaťažujú.
Žiga, Peter, podpredseda NR SR (2024-02-21):
Na vaše vystúpenie dve faktické poznámky. Poslanec Krátky.
Kollár, Boris, predseda NR SR (2023-02-09):
Teraz vystúpi pán poslanec Mičovský. Nech sa páči, máte slovo.
Kollár, Jozef, poslanec NR SR (2015-05-07):
Ďakujem pekne za slovo. No, pán predseda Blaha, to, čo ste teraz predviedli, jasne dokumentuje, že ste nepochopili ale absolútne nič z toho, čo som sa vám snažil bez negatívnych emócií vysvetliť. Ešte raz, nie je dôležité, kto koľko minút diskutuje, dôležité je, čo povie. Viete, niekto vie aj za minútu povedať úplne kľúčovú vec a niekto môže hovoriť 10 hodín a nepovie nič. A viete, čo sa ale stáva na európskom výbore? Viete, čo sa stáva? A ten smiech vás prejde. Ja vám viem vymenovať štyroch členov európskeho výboru za stranu SMER – sociálna demokracia, ktorí za tri roky ešte na výbore ne-pre-ho-vo-ri-li. A to je holý fakt. Takže my sa tu teraz nebavme o tom, či zvolať výbory cez obedňajšiu prestávku, vy ste teraz povedali, nebudem predsa komplikovať život cezpoľným poslancom mimobratislavským, že? Ale viete, komu komplikujete život? Päť a pol miliónom Slovákov, pretože takto amatérsky, bohapusto, nekompetentne potom vyzerá diskusia na európskom výbore. Tak ju nezužujte na to, že kto koľko minút hovorí. Opakujem, sú členovia výboru za stranu SMER – sociálna demokracia, ktorí ešte neprehovorili na tomto výbore. A toto je, pán kolega, vizitka a toto je smutné konštatovanie pre budúcnosť Slovenskej republiky. (Potlesk.)
Jasaň, Viliam, poslanec NR SR (2014-09-09):
Predseda Národnej rady Slovenskej republiky rozhodnutím č 1128 z 25. augusta pridelil návrh vlády na skrátené legislatívne konanie o vládnom návrhu zákona (tlač 1115) na prerokovanie Výboru Národnej rady Slovenskej republiky pre sociálne veci v termíne do začiatku rokovania schôdze Národnej rady Slovenskej republiky o tomto bode programu. Výbor Národnej rady Slovenskej republiky pre sociálne veci prerokoval predložený návrh vlády na svojej 39. schôdzi výboru dňa 9. septembra 2014. Uznesením č. 119 z 9. septembra 2014 odporúča Národnej rade Slovenskej republiky schváliť návrh vlády na skrátené legislatívne konanie o vládnom návrhu zákona s tým, že prvé, druhé a tretie čítanie sa uskutoční na 37. schôdzi Národnej rady Slovenskej republiky. Pani predsedajúca, skončil som, otvorte, prosím, rozpravu.
Galko, Ľubomír, poslanec NR SR (2023-11-28):
Môžem pokračovať?
B. Bugár, podpredseda NR SR: (2005-06-28):
J. Ševc, poslanec: Ďakujem pekne, myslím si, že ten mráz niekomu zabrzdil myslenie, ale nebudem sa ja tu nejako zmieňovať o tom, čo je politológia a čo je história, myslím si, že pán Miššík a pán Janiš zrejme treba vám ešte kurz politológie, aby ste pochopili súvislosti, čo je historické a čo je historizmus, ale to nechám na posúdenie iných. Vy o tej minulosti hovoríte, ale ja ešte raz opakujem, vy sa nechcete z nej poučiť a to je to najstrašnejšie. Históriu nemôžme zmeniť, tá je daná, konkrétna. Z histórie sa treba poučiť a o to vás prosím, buďte vnímateľní aj k tomu, čo hovoríte. Dávajte si pozor. Ďakujem.
Ďurica, Ondrej, poslanec NR SR (2022-03-23):
Ďakujem za slovo, pán predsedajúci. Pán kolega Pollák, ja chápem vašu motiváciu aj váš vklad do tejto diskusie a rešpektujem ho, teda z vašej, z vašej pozície, len viete, keď poviete A, tak treba povedať aj B. Vy ste vypichol niektoré konkrétne prípady, kde ste poukázal na dôsledky, ale tam treba vnímať aj príčiny jednotlivých prípadov, aj okolnosti, za akých vznikajú. To znamená, že tie niektoré nešťastné prípady majú svoj, samozrejme, príbeh a majú, majú svoju genézu. To znamená, že keď sa dlhodobo tie problémy neriešia a nejakým spôsobom sa odsúvajú a prehliadajú sa a či už vaša vláda alebo predchádzajúce vlády ten problém neriešia, tak prichádza, prichádza aj k tým nešťastným záverom, ktoré vy tu dnes pomenúvate, a cez, cez tieto vypichnuté prípady smerujete kritiku. Ale naozaj treba byť objektívny a treba si povedať aj to B, že čo tomu predchádza a ako je nastavená spoločnosť, ako je nastavená legislatíva, aby sa k týmto prípadom alebo aby sa neopakovali, aby sa im predchádzalo. Ale to je, to je všeobecne problém či už tejto vlády alebo, alebo predchádzajúcich vlád, že my o tých problémoch vieme tak-nejak v spoločnosti, hovoríme o nich, či už hlasno alebo polohlasno alebo šepkáme, ale neriešime ich. A potom, potom majú takéto vyústenie.
Turčanová, Andrea, poslankyňa NR SR (2024-04-23):
Ďakujem veľmi pekne. Chcem sa poďakovať kolegovi za to, ako pekne zhrnul jednak pozitíva, ale aj úskalia, ktoré prichádza, prináša táto novela. Ako nemusíme sa presviedčať, obce, mestá čakajú na to, že bude novela, lebo treba zrýchliť procesy. Sú nedokonalosti v súčasnom zákone o verejnom obstarávaní, ale zároveň si myslím, že tak ako kolega Hajko poukázal, treba veľmi citlivo zvažovať, o aké zmeny pôjde, aby sme nenarobili ešte vážnejšie problémy, ako máme teraz. Ďakujem.
B. Bugár, podpredseda NR SR: (2003-09-10):
Takže nech sa páči. Pani spravodajkyňa, budeme hlasovať o procedurálnom návrhu pána poslanca Čaploviča, ktorý požaduje, aby sme vrátili návrh zákona vláde na prepracovanie? E. Rusnáková, poslankyňa: Áno.
V. Tomanová, ministerka práce, sociálnych vecí a rodiny SR: (2008-09-11):
Pokiaľ ide o akreditáciu, aj v súčasnosti je možné zrušiť akreditáciu a ide nám o precizovanie akreditácie a podmienky sa práve naopak, uvoľňujú, ale v každom prípade skvalitňujeme. V tejto súvislosti mi nedá a chcem sa poďakovať pani poslankyni Vaľovej, pretože vysvetlila, ako je to vlastne s tými telesnými, akýmikoľvek trestami pre deti. Ale ja sa čudujem, že s týmto vystúpil práve človek, ktorý bol ministrom vnútra, ktorý sa určite stretol s fatálnym koncom mnohých prípadov rodičov, ktorí týrali deti a ja nechcem veriť, že ste sa, pán poslanec, v minulosti ako minister vnútra nestretli napríklad s týraním detí a s tým, ako o deti sú zahasované ohorky od cigariet a podobne. Neprajem to nikomu. A v nadväznosti na skutočnosti, ktoré sociálni pracovníci majú a s čím sa v živote stretnú, ja osobne napriek tomu, že v tomto zákone je to výlučne ustanovované pri výkone opatrení sociálnoprávnej ochrany a sociálnej kurately, ale ja osobne zastávam nulovú toleranciu detí. Vyrástla som v rodine, kde skutočne nebola nikdy na deti položená ruka, mojimi rukami prešlo viacero detí, mojou výchovou a nikdy na ne nebolo potrebné položiť ruku a nebolo im potrebné dať ani facku zachraňujúcu život. Nikdy. Takže zastávam názor, že skutočne by sme mali zmeniť spôsob myslenia, zastaviť súčasný spôsob myslenia a uberať sa tou cestou, ktorou sa uberalo aj mimoriadne Valné zhromaždenie Organizácie spojených národov a povedať stop akémukoľvek fyzickému alebo psychickému trestaniu detí. Myslím si, že naše deti si to nezaslúžia a že nám to vrátia v dobrom. Takže poprosím, aby ste sa skúsili nad tým, vážení, vážené dámy poslankyne, predovšetkým teraz sa obraciam na vás, ale aj, páni poslanci, aby ste sa nad týmto zamysleli. Z mojej strany iba toľko a ja si myslím, že skutočne predložený návrh zákona rieši niektoré opatrenia, ktoré boli problémové v praxi z hľadiska aplikácie, nebolo tam veľa ustanovení, ale niektoré boli nevykonateľné, iné boli tak postavené, že nebolo možné ich skutočne vykonávať a snažili sme sa v tomto prípade urobiť všetko v prospech detí. A myslím si, že k tomuto smeruje právna úprava. Ale ak ktokoľvek príde s vylepšením navrhovanej právnej úpravy, vďačne akýkoľvek návrh, ktorý je určený v prospech detí, privítam. Ďakujem za pozornosť. (Potlesk.)
Gabániová, Darina, poslankyňa NR SR (2014-11-10):
Ďakujem. Dovoľte takú malú retrospektívu. Je 25 rokov po Nežnej revolúcii, od ktorej si idealisti sľubovali ozdravenie spoločenských vzťahov. Pripomeňme si, čo nasledovalo: budovanie nového štátu, zbabraná privatizácia, holandské dražby a vznik Mečiarovej oligarchie. Aj privatizácia bánk, aj ich tzv. ozdravenie z verejných prostriedkov, ktoré mali slúžiť na školstvo, vedu, zlepšovanie životného prostredia a na zušľachťovanie verejného priestoru. Nasledovala vlastizrada Dzurindových vlád, ktoré privatizovali strategické podniky, a vznik a budovanie ešte dravšej oligarchie, aj finančných skupín. Aby toho nebolo dosť, spustili devastačné reformy. Reformy, ktorých výsledkom bola chudoba! 1,5 milióna chudobných ľudí! Sociológovia vám povedia, ako ťažko sa človek z chudoby dostáva. Aj preto je zlý zdravotný stav na Slovensku už po 53. roku veku. Odmietam, aby títo politici nás označovali za stranu zodpovednú za maras na Slovensku. Protestujem proti návrhu odvolať pána premiéra Roberta Fica! Chcem, aby Slovensko bolo dobré miesto pre život, pre občanov Slovenskej republiky. A o to sa tu máme usilovať! O to! Všetci.
Lučanský, Adam, poslanec NR SR (2024-05-14):
V rozprave podal pozmeňujúci návrh pán poslanec Horecký. O ňom však nie je možné hlasovať, lebo sme odhlasovali bod 14 zo spoločnej správy. Pán predsedajúci, tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Prosím, dajte hlasovať o tomto návrhu.
Dostál, Ondrej, poslanec NR SR (2017-03-28):
V rozprave vystúpili dvaja poslanci, nebol predložený žiadny iný návrh a, pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
Laurenčík, Milan, podpredseda NR SR (2020-12-01):
Ďakujem. Na vaše vystúpenie evidujem tri faktické poznámky. Nech sa páči, pán poslanec Tomáš Lehotský.
Jurinová, Erika, podpredsedníčka NR SR (2014-11-09):
Preveríme u technikov a dáme vedieť. Nech sa páči, pán minister, máte slovo. Aha, pardon, takže pán poslanec Mihál s procedurálnym.
Bugár, Béla, podpredseda NR SR (2018-05-16):
Prezentujme sa a hlasujme. (Hlasovanie.) Prítomných 146 poslancov, za hlasovalo všetkých 146. Vážené panie poslankyne, páni poslanci, chcem vám pripomenúť, že podľa odsúhlasenej zmeny programu dnes popoludní od druhej hodiny prerokujeme novelu zákona o liekoch (tlač 858). To je len upozornenie, lebo to sme odsúhlasili. O sedemnástej hodine budeme, tak ako sme včera odsúhlasili, tajne hlasovať o návrhu na voľbu člena Rady pre vysielanie a retransmisiu (tlač 929) spolu s opakovanou voľbou kandidátov na členov disciplinárnych senátov (tlač 906). A teraz procedurálne návrhy. Pani poslankyňa Grausová.
Bugár, Béla, podpredseda NR SR (2017-05-19):
Ďakujem. Otváram všeobecnú rozpravu. Nemám žiadnu písomnú prihlášku. Preto sa pýtam, kto sa hlási ústne do rozpravy okrem pána poslanca Mihála? Ako jediný pán poslanec Dostál. Končím možnosť sa prihlásiť do rozpravy ústne. Nech sa páči, pán spravodajca, máte slovo.
Vančo, Branislav, poslanec NR SR (2024-02-07):
Ďakujem za slovo, pán predsedajúci. Pán minister, áno, tie premlčacie doby sa upravovali v rámci pozmeňovacieho návrhu pána poslanca Gašpara, čo je teda aj výsledkom tejto rozpravy, keby ste to schválili ešte v decembri alebo začiatkom januára, ako ste plánovali, tak by sa tie premlčacie doby nezmenili. Každopádne, každopádne nemôžete si vybrať premlčacie doby z Rakúska, trestné sadzby z inej krajiny a potom procesné záležitosti z ďalšej krajiny, tak ako vám to vyhovuje, tak ako vám to sedí alebo niekomu to sedí do konkrétnych konaní, a robiť tak bez analýzy, bez dát, bez relevantných argumentov. Veď my sa vás niekoľkokrát žiadali, aby ste tu analýzu zverejnili, lenže vy žiadnu, žiadnu nemáte, pretože máte jasné zadanie, aby ste urobili, čo treba, a to je všetko. Vás nič iné nezaujíma. A ešte keď dookola počúvam argumenty o tom, že odstrašujúci účinok trestných sadzieb, že, že, že to jednoducho nefunguje, ale to ako viete, na základe akej analýzy, veď to všade na svete v teórii trestného práva, to je základná funkcia trestu, ktorý musí mať, pokiaľ ide o závažnejšie formy konania napríklad, tak tam to je proste absolútne nevyhnutné, aby tam bola tá odstrašujúca funkcia. Jednoducho kriminálnici, páchatelia trestnej činnosti sa musia báť, keď sa nebudú báť, no tak s pánom Bohom. Ani teraz to nie je bohviečo v niektorých prípadoch a bude to ešte horšie.
Nachtmannová, Oľga, poslankyňa NR SR (2014-11-08):
Ďakujem za slovo. Pán poslanec Frešo, hovorili ste veľmi sugestívne, ako naši ľudia chorejú. Podľa štatistík OECD máme najväčšiu chorobnosť. Áno, je to, žiaľbohu, pravda, ale už nehovoríte o príčine, hovoríte len o liečbe. Všetko, za všetkým vždy treba hľadať príčinu. A príčina tohto stavu je v tom, že naši ľudia žijú v neustálom vypätí. Veľakrát pracujú na plný a ďalší úväzok bez možnosti oddychu. Človek proste nie je stroj a raz sa to na jeho zdraví musí prejaviť. Opäť osviežim vašu historickú pamäť. Nepamätám si na to, že by ste vy osobne bojovali za dôstojnejšie postavenie zamestnancov. Práve z vašich radov sme často počuli, prečo by nemala byť žiadna – podotýkam žiadna – minimálna mzda. Akonáhle sme túto tému otvorili, okamžite ste tu vystupovali, ako veľmi ohrozujeme podnikateľské prostredie. Stále ste tu hovorili o tom, že je to vzťah medzi zamestnávateľom a zamestnancom, štát do toho nemá čo vstupovať, má to vyriešiť trh. Keď svojho času vtedajší minister práce, sociálnych vecí a rodiny pán Kaník novelizoval Zákonník práce, kde sa prvýkrát definovali agentúry dočasného zamestnávania – ako boli nastavené? Ako boli formulované zmluvy medzi agentúrou, zamestnancom a agentúrou a dočasným zamestnávateľom? Tuná ste vyslovene urobili z ľudí námedzných otrokov. Bol priepastný rozdiel medzi kmeňovými zamestnancami a dočasne pridelenými zamestnancami. Samozrejme, nie všetko sme vyriešili, ale určite robíme veľmi veľa, aby žili ľudia dôstojnejšie. Nielen zamestnávatelia, ale aj zamestnanci. Ide o dve strany jednej mince. Je to spojená nádoba a je omyl ich stavať proti sebe... (Prerušenie vystúpenia časomerom. Potlesk.)
Fico, Robert, predseda vlády SR (2017-04-07):
Je návrh... (Reakcie z pléna. Prerušenie vystúpenia predsedajúcim.)
Baránik, Alojz, poslanec NR SR (2018-02-01):
Je mi jasné, že slovník rôznych ľudí je rôzny a súčasťou môjho slovníka je slovo zavenovať sa. Súčasťou vášho slovníka, som si istý, je niečo úplne iné. (Prerušenie vystúpenia predsedajúcim.)
Lubyová, Martina, ministerka školstva, vedy, výskumu a športu SR (2019-05-16):
... úplne novú otázku na nejakú učebnicu, o tejto učebnici vo vašej otázke nebolo vôbec nič spomenuté. Čiže ja by som teda rada zodpovedala na tú vašu otázku, prečo sa rozhodli podpísať memorandum, a myslím, že som dostatočne jasne vysvetlila, že to memorandum je bezodplatné, vyplýva to zo štatútu toho ústavu, že má takúto pomoc poskytovať. Obrátili sa na ne subjekty, ktoré teda ani vy teda nespochybňujete, lebo teda hovoríte, že tá najstaršia škola je vlastne prepojená s tou, s tou nadáciou, čiže ak je to nejaký amalgamát, tak jednoducho už tá reputácia tej školy zároveň je, teda je prepojená s tou nadáciou. Čiže jednoducho mám za to, že som zodpovedala vašu otázku, a pokiaľ ide o učebnicu, nech sa páči, sformulujte túto otázku a milerada vám po porade s ŠPÚ na ňu vám budem odpovedať. Ďakujem pekne.
Laurenčík, Milan, podpredseda NR SR (2021-10-06):
Prosím, prezentujme sa a hlasujme o návrhu pani spoločenskej spravodajkyne o návrhu zákona ako celku. (Hlasovanie.) Prítomných 99, za 86, proti 7, zdržali sa 5, nehlasoval 1. Konštatujem, že sme schválili návrh novely zákona č. 49/2002 Z. z. o ochrane pamiatkového fondu.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 104 poslancov, proti 1 poslanec, zdržalo sa 40 poslancov. Tento návrh zo spoločnej správy sme schválili.
Beluský, Martin, poslanec NR SR (2020-06-09):
Ďakujem za slovo. Pán poslanec Stančík, aj vám ďakujem za konštruktívny príspevok do rozpravy. Ak som to správne pochopil, tak vám vlastne na tom návrhu vadí umiestnenie toho návrhu v čase. Hej, to znamená, že vy ste, možnože ani nie ste tak proti tomu zákazu nedeľného predaja, teda to nebolo jasné z toho vášho príspevku, ale vadí vám to načasovanie. Ale to je vec, ktorá sa dá veľmi jednoducho vyriešiť, pretože účinnosť toho zákona vieme nastaviť napríklad v druhom čítaní, hej, môžme sa o tom, samozrejme, diskutovať, môžeme nastaviť účinnosť zákona 1. januára 2021 alebo 1. júla 2021. To je, samozrejme, na diskusiu, to nie je vec proti, to nie je vec, kvôli ktorej by ste nemohli za tento návrh zákona zahlasovať. Potom ste hovorili o tom, že stovky, možno tisíce ľudí by prišlo o prácu, ale keď si pozriete čísla práve ministerstva financií, to hovorí o tom, že maloobchodné tržby by klesli o 1,9 % ročne. Iba 1,9 %. A ďalej Inštitút finančnej politiky hovorí, že by to bolo vlastne ešte menej, pretože časť tých nákupov by sa presunula v čase do, alebo do iných prevádzok. Čiže v podstate tie argumenty, ktoré ste povedali, nie sú až také závažné a podľa mňa sa o tom môžme kľudne potom debatovať v druhom čítaní. Ďakujem.
Jurinová, Erika, podpredsedníčka NR SR (2015-03-20):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský Výbor pre verejnú správu a regionálny rozvoj, opäť pánovi poslancovi Igorovi Hraškovi.
Lipšic, Daniel, poslanec NR SR (2014-10-23):
Pán predseda, mám jeden procesný návrh alebo otázku, že kvôli čomu hlasujeme spoločne o vyjadreniach poslancov k interpeláciám, pretože ja sa domnievam, že poslanci SMER-u hlasujú po starostlivom uvážení, nie podľa pokynu, to znamená, im sa môže zdať vyjadrenie pána poslanca Hubu k jednej odpovedi správne, pána poslanca Hlinu k jednej nesprávne, k päťke a šestke zase. Čiže kvôli čomu hlasujeme paušálne o všetkých vyjadreniach poslancov naraz? Ja naozaj si myslím, že poslanci SMER-u predsa nehlasujú podľa nejakej, jednotne, však majú vlastný rozum a hlasujú samostatne. Čiže by som navrhoval, aby sa v budúcnosti buď teda zopakoval teraz ten postup, alebo hlasovalo osobitne, o každom vyjadrení poslanca osobitne. Nevidím logický dôvod žiaden hlasovať paušálne o tom. Potom hlasujme aj o desiatich zákonoch naraz. (Potlesk.)
Chren, Martin, poslanec NR SR (2011-12-02):
Ďakujem veľmi pekne. Pán kolega, napomenuli ste ma, hoci som sa naozaj snažil vás nevyrušovať, ale musím povedať, že to, čo ste povedali, naozaj nestálo za to, aby to človek počúval. Povedali ste niekoľko neprávd. Nepravda prvá, korekčný faktor sa má prejaviť v enormnom zvýšení cien. Korekčný faktor, pán kolega, nehovoria to naozaj všetci, ale odborníci hovoria, že korekčný faktor umožní napríklad zvýšenie cien postupne premietať niekoľko rokov tak, aby nedopadlo v jednom konkrétnom danom roku na spotrebiteľov a, naopak, umožní, ak napríklad SPP vyjedná teraz nižšie ceny plynu so svojím dodávateľom z Ruska, umožní to, aby toto zníženie mohlo byť spotrebiteľom vrátené v budúcom roku. Pretože ak by sa to nestihlo do tohto roka, tak už by ho spotrebitelia nikdy nemohli dostať. Korekčný faktor jednoducho umožňuje na základe rozhodnutia nezávislého regulátora rozdeliť zvýšenie alebo zníženie cien na viac rokov, ak sa nezávislý regulátor tak rozhodne. Ak sa nerozhodne, jednoducho nič sa nestane. Povedali ste, že štát môže stratiť vplyv strategických podnikov, kde má akcie. No ten môže stratiť len takým spôsobom, že sa implementuje ITO, systém, ktorý prikazuje Európska únia a ktorý váš pán kolega Jahnátek povedal, že údajne mal pripravený aj on taký istý systém. Čiže nič zlé sa nedeje v tejto novele. No a keď hovoríte o menovaní, ja len musím upozorniť na to, že na regulačnom úrade stále sedí váš nominant, nominant strany SMER – SD. Naša vláda neurobila to, že by zrušila nezávislý regulačný orgán a nahradila ho novým len preto, aby vymenila tam všetkých ľudí tak, ako to urobil SMER, keď prišiel a urobil na ÚRSO noc dlhých nožov. Ďakujem veľmi pekne.
Kollár, Boris, predseda NR SR (2022-12-06):
(Zaznievanie gongu.) Vážené pani poslankyne, vážení páni poslanci, pevne verím a dúfam, že všetci súhlasíte s krátkym vystúpením detského folklórneho súboru Ďatelinka zo Základnej školy Lúčna z Vranova nad Topľou, ktorí nám sem prišli povinšovať a zapriať krásne vianočné sviatky. Prišli nám sem rozsvietiť stromček a radi by tuná pred vami vystúpili, ale potrebujem všeobecný súhlas, aby mohli ísť do pléna. Je všeobecný súhlas? (Súhlasná reakcia pléna.) Áno, ďakujem pekne. (Potlesk.) Na túto dobu, kým budú vystupovať, tak je prerušená schôdza a môžete natáčať, môžete používať mobilné zariadenia. Prosím, uveďte folklórny súbor. (Príchod folklórneho súboru. Potlesk.) Kľudne sa posuňte viacej doľava, poďte, decká, doľava, doľava! Posuňte sa ďalej! To je síce opozícia, ale aj tým zaspievame. (Povedané s pobavením.) (Vystúpenie folklórneho súboru). (Dlhotrvajúci potlesk.) Veľmi pekne ďakujeme súboru Ďatelinka zo Základnej školy Lúčna z Vranova nad Topľou a pánovi primátorovi Raganovi. Veľmi pekne ďakujem ešte raz a rovnako ďakujeme aj pánovi Obickému, že nám toto zabezpečil. Ďakujeme pekne. (Potlesk.) S procedurálnym návrhom teraz vystúpi pán poslanec Michal Šipoš. Nech sa páči, máte slovo.
B. Bugár, podpredseda NR SR: (2005-05-25):
(Hlasovanie.) Prítomných 133, za 4, proti 108, zdržalo sa 20 poslancov, nehlasoval 1. Konštatujem, že tieto body sme neschválili. Nech sa páči.
Nemec, Richard, poslanec NR SR (2022-06-21):
Ďakujem, pán predsedajúci. Škoda, že pán Viskupič bežal na tlačovú konferenciu, ktorú majú strana SaS, o prelomení veta alebo neprelomení veta. Chcel som sa spýtať, spomenul tu aj pani Žitňanskú, kde, kde, už to tunák moja kolegyňa povedala, že je to úbohé, že nezahlasovali ani za takúto pomoc, ktorá by išla tým postihnutým deťom nad 70 %. A ja si myslím, že aj tie spomenuté postihnuté deti, ktoré, ktoré by sa dali z tých voľnočasových poukazov veľmi dobre a šikovne dať do zákona, aby mohli aj fyzioterapeuti robiť takéto krúžky pre tieto postihnuté deti, ktorých máme neúrekom. Ale chcel som mu dať jednu otázku, čo sa týka, to, čo má platiť a čo nevetovala pani prezidentka od 1. júla, keď ich predsedníčka pani Zemanová povedala v televíznej relácii, že ani to nechcú podporiť. Tak chcel som sa jeho spýtať, či aspoň toto by podporil. Ďakujem.
Hrušovský, Pavol, podpredseda NR SR (2011-04-05):
No veď ja som to tak myslel, že po hlasovaní budete pokračovať ďalej. Panie poslankyne, páni poslanci, prosím, aby ste sa dostavili do rokovacej sály. Budeme teraz pokračovať v rokovaní hlasovaním o jednotlivých prerokovaných bodoch programu 16. schôdze Národnej rady Slovenskej republiky. Ako o prvom bode, ktorý sme prerokovali a prerušili po hlasovaní, o odporúčaní spoločného spravodajcu prerokovať zákon v treťom čítaní. Budeme hlasovať o návrhu poslankyne Kataríny Cibulkovej, páni poslanci, poprosím vás v prvom rade o kľud a o prítomnosť na rokovaní Národnej rady, Kataríny Cibulkovej na vydaní zákona, ktorým sa mení a dopĺňa zákon 581/2004 Z. z. o zdravotných poisťovniach, dohľade na zdravotnou starostlivosťou a o zmene a doplnení zákona 580/2004 o zdravotnom poistení. (Hlasovanie o návrhu poslankyne Národnej rady Slovenskej republiky Kataríny CIBULKOVEJ na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 226.) Tak ako som informoval, panie poslankyne, páni poslanci! Pán poslanec Kužma, pán poslanec Kaník, pán poslanec Jurčík, pán poslanec Záhumenský! Procesne sme zákon odsúhlasili prerokovať v treťom čítaní hlasovaním o návrhu, ktorý predložil pán spoločný spravodajca. Otváram rozpravu k predloženému návrhu poslankyne Cibulkovej, pýtam sa, či sa hlási v rámci tretieho čítania z prítomných pánov poslancov niekto a chce vystúpiť. Pán poslanec Jakab, pán poslanec Paška a pán poslanec Markovič. Končím možnosť. Pán poslanec Kaník! Pán poslanec, dávajte pozor a sústreďte sa na prebiehajúce rokovanie schôdze. Končím možnosť prihlásiť sa do rozpravy ústne. Písomne som nemal žiadne prihlášky. Ešte, pán poslanec, pred tým, ako vystúpite, mal by som dať možnosť prihlásiť sa do rozpravy poslancom písomne. Panie poslankyne, ak teda chceme byť navzájom voči sebe veľkorysí, pýtam sa, či môžeme prelomiť isté ustanovenia rokovacieho poriadku a považovať možnosť prihlásiť sa do rozpravy ústne aj za vyčerpanie možnosti prihlásiť sa písomne. A tým by som uzavrel možnosť prihlásiť sa ďalším poslancom, okrem pána poslanca Pašku a Markoviča, do rozpravy ústne. Je s takýmto postupom súhlas? Ďakujem pekne. Pán poslanec Paška.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 129 poslancov, za 94, proti 9, zdržalo sa 26, nehlasovalo 0. Konštatujem, že sme v treťom čítaní . Otváram rozpravu v rámci tohto čítania. Pýtam sa, či sa chce niekto prihlásiť do rozpravy. Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Nehézová, Jana, poslankyňa NR SR (2018-02-13):
Pán poslanec Krajčí, neviem, skade ste zobrali informáciu, že lekárov je dosť, iba ak ste robili štatistiku len po Nitru, ako vo všetkom sa robia štatistiky len po Nitru, odtade je koniec sveta, pretože v Banskobystrickom samosprávnom kraji je totálny nedostatok lekárov, či všeobecných, alebo špecialistov. Napr. v Banskej Bystrici sú dvaja diabetológovia a dvaja endokrinológovia. Neviem, ako tento lekár by mal zabezpečiť tú 20-dňovú vašu lehotu, lekárov mladých máme, to nie je pravda, že nemáme. Len lekárov nezazmluvníme, aby ostali pracovať na Slovensku, a po vyštudovaní za štátne peniaze, za peniaze nás všetkých, odchádzajú pracovať do Nemecka. V uplynulom roku prišlo na Slovensko 111 lekárov zo zahraničia, ale z toho bolo 72 z Ukrajiny, 18 z Českej republiky a sedem zo Saudskej Arábie a tí naše zdravotníctvo nezachránia. Ďakujem.
Hrnčiar, Andrej, podpredseda NR SR (2017-04-06):
Prosím, pán predseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Vladimíra Matejičku a znie: Vážený pán predseda vlády, aké mimoriadne zahraničné investície môžeme v tomto volebnom období na Slovensku očakávať?
Figeľ, Ján, podpredseda NR SR (2015-06-16):
Dávam teraz slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Stanislavovi Kubánkovi, aby uviedol stanovisko.
B. Bugár, podpredseda NR SR: (2001-09-17):
P. Kačic, poslanec: Môžete novelizovať zákon koľko chcete, ale, žiaľ, robiť to neviete. Ďakujem pekne.
Šimko, Igor, poslanec NR SR (2024-02-13):
Ďakujem pekne, pán kolega. Oceňujem vašu rigoróznosť v tejto veci. Na druhej strane však musím povedať, že verejné obstarávanie súvisí a súhlasí teda s každou jednou činnosťou v štáte a zároveň v tejto veci bol využitý v zmysle rokovacieho poriadku inštitút pozmeňujúceho návrhu cez poslanca, kde sa dodalo aj osemnásť podpisov poslancov Národnej rady. Na vecnosť, ktorá sa týka nájomného bývania, bude reagovať asi pán predkladateľ, keď mi rozumie. Ďakujem veľmi pekne.
Vaľová, Jana, poslankyňa NR SR (2015-09-16):
Ďakujem veľmi pekne. Ja budem s pánom Bugárom nesúhlasiť, keď povedal, že v júni by sme prijali 700, teraz by sme prijali možno 1 200 a zistili by sme to, citujem, pán Bugár, myslím, že správne, že sme tranzitnou krajinou, pretože utečenci by odišli. Nie je to pravda, vážení páni a dámy, lebo povinné kvóty boli o tom, že 5 rokov by mali zostať na našom území, pokiaľ ja o tom viem. Tak ako že by prišli a že by odišli? Tak 5 rokov by tu museli byť, našli by si, teda ak by si našli prácu, to by bolo veľmi pekné, keby sa integrovali. Ale ja sa spýtam ináč. Hovoríme o tom, že my tu teraz strašíme ľudí, že sme nehumánni. My sme humánni, ja si myslím, alebo spýtam sa pána Kaliňáka, možno sa ho nemusím spýtať, pána ministra, pretože žijem v Humennom, máme tam záchytný tábor. Veď my pravidelne prijímame utečencov! Veď tu sú pravidelne, lenže sú kontrolovaní. Robíme im nejaké previerky, vieme o nich. A keď som pred chvíľou citovala nemecké noviny a kolegu z KDH, ktorý napísal, „stratili sme kontrolu“, povedal Friedrich s odkazom na príchod tisícok ľudí. Jednoducho je to nezodpovedné. Takže nerozprávajme o tom, že jednoducho by tu prišli 700, potom by prišlo 1 200, potom by možno prišlo 2 500 a odišli by. No neodišli by. Lebo povinné kvóty sú o tom, že títo migranti by tu museli mať povinný pobyt. A ja sa pýtam, ako sa bude správať človek, ktorý musí niekde prísť nasilu, musí tam zostať, nechce sa integrovať, možno nemá vzťah k tomuto štátu. Tak možno sa bude správať tak, ako by sa možno nikdy nesprával, pretože by ho neprinútili prísť do nejakej zemi. Takže treba si naozaj povedať, že aký postoj budeme zastávať. Veľmi jednoducho sa rozpráva, ale oveľa ťažšie sa naozaj prijímajú nejaké závery. Takže sa treba nad tým zamyslieť, či je to len tak. My berieme, že sú to ľudské bytosti, ale tie ľudské bytosti majú svoj rozum, chcú niekde ísť, chcú niekde žiť. Tí, ktorí tu prišli, sú v záchytných a utečeneckých táboroch. My sme ich prijali, dali sme im všetky podmienky, dali sme im stravu, dali sme im ubytovanie aj možnosť integrácie. Ďakujem pekne.
P. Hrušovský, podpredseda NR SR: (2002-04-05):
(Hlasovanie.) 112 prítomných, 94 za návrh uznesenia, 2 proti, 15 sa zdržalo, 1 nehlasoval. Návrh sme schválili. Budeme pokračovať hlasovaním o ďalšom prerokovanom bode programu, ktorým je návrh poslanca Jozefa Kužmu na vydanie zákona, ktorým sa mení a dopĺňa zákon č. 372/1990 Zb. o priestupkoch v znení neskorších predpisov , ktorý prerokúvame ako tlač 1228. Dávam slovo teraz pánovi poslancovi Slafkovskému, ktorého poveril gestorský výbor, aby bol spoločným spravodajcom, aby uvádzal jednotlivé hlasovania. (Ruch v rokovacej sále. ) Páni poslanci, prosím o pokoj!
Kvorka, Ján, poslanec NR SR (2017-10-18):
Pán predseda, dajte hlasovať o štvrtom bode pozmeňujúceho návrhu pána Dostála.
Paška, Pavol, predseda NR SR (2013-05-15):
(Hlasovanie.) 146 prítomných, 139 bolo za, 7 sa zdržali. Tieto body sme schválili.
Ľ. Jahnátek, minister hospodárstva SR: (2007-09-19):
Podľa čl. 7 ods. 2 ústavy možno prevziať právne záväzné akty Európskej únie prostredníctvom zákonov alebo aproximačných nariadení vlády Slovenskej republiky. Využitie aproximačných nariadení vlády je limitujúce, nakoľko nimi nie je možné upraviť kompetencie orgánov a ani sankcie, pričom práve sankcie sú jednou z podmienok náležitého prebratia smerníc Európskych spoločenstiev alebo vykonania implementačných opatrení k nariadeniam alebo rozhodnutiam Európskych spoločenstiev. Aj napriek tejto skutočnosti vláda Slovenskej republiky prijala od účinnosti zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, viac ako 400 aproximačných nariadení. V hodnotenom období vláda Slovenskej republiky prijala a bolo vydaných 75 aproximačných nariadení vlády Slovenskej republiky. V II. polroku 2007 vláda predpokladá prijať celkom 17 aproximačných nariadení vlády Slovenskej republiky. Vzhľadom na legislatívnu aktivitu inštitúcií Európskej únie a krátke transpozičné lehoty niektorých smerníc Európskych spoločenstiev sa dá predpokladať, že bude nutné prijať viaceré aproximačné nariadenia vlády Slovenskej republiky aj nad rámec tohto zámeru, aby boli zabezpečené záväzky Slovenskej republiky vyplývajúce z členstva v Európskej únii. Ďakujem pekne za pozornosť.
Pčolinský, Peter, podpredseda NR SR (2023-02-07):
Ďakujem pekne, pani poslankyňa. Na vaše vystúpenie sú tri faktické poznámky. Uzatváram možnosť prihlásiť sa. S prvou faktickou pán poslanec Cmorej.